b'\n_START_ARTICLE_\nBarbet (pes)\n_START_SECTION_\nOpis pasme\n_START_PARAGRAPH_\nBarbet je zelo redka pasma. Najve\xc4\x8d psov te pasme, \xc5\xa1e posebno tisti na razstavi so \xc4\x8drne, \xc4\x8drne in bele ali rjave barve. Skoraj vsi imajo lise na tacah ali na nogah in sicer rjave ali bele barve. Samci so visoki od 52 do 61 centimetrov, dolgi pa od 52 do 65 centimetrov. Enako velja za samice. Samci tehtajo od 18 do 27 kilogramov. Samice pa tehtajo od 17 do 28 kilogramov._NEWLINE_V povpre\xc4\x8dju psi te pasme do\xc4\x8dakajo od 13 do 15 let. Najstarej\xc5\xa1i pes pa naj bi do\xc4\x8dakal kar 19 let.\n_START_SECTION_\nTemperament\n_START_PARAGRAPH_\nPse pasme Barbet opisujemo kot vesele, poslu\xc5\xa1ne in inteligentne. Hitro se u\xc4\x8dijo in potrebujejo vse\xc5\xbeivljenjsko u\xc4\x8denje poslu\xc5\xa1nosti. Radi \xc5\xbeivijo s starej\xc5\xa1imi, dru\xc5\xbeinami in \xc5\xa1e posebej z otroki. Vsak dan pa obvezno potrebujejo nekoliko dalj\xc5\xa1i sprehod. Psi te pasme so dobri za lov na vodne ptice, prav tako se psi te pasme uklju\xc4\x8dujejo v \xc5\xa1tevilna tekmovanja.\n_START_SECTION_\nZdravstveno stanje\n_START_PARAGRAPH_\nZaradi izredno majhnega \xc5\xa1tevila psov te pasme je malo znanega o dolgotrajnih zdravstvenih vpra\xc5\xa1anjih. Vendar pa so sedaj za\xc4\x8deli veliko raziskovanje o zdravstvenem stanju te pasme prav v Franciji. Ve\xc4\x8dina rejcev zdaj zahteva vsaj zdravstveno potrdilo._NEWLINE_Kot pri vseh \xc4\x8distokrvnih psih, so tudi psi pasme Barbet ob\xc4\x8dutljivi na dolo\xc4\x8dene genetske okvare. Zaradi genetskih bolezni morajo vzreditelji dobro izbrati rodovnik, da zmanj\xc5\xa1ajo tveganje. Na \xc5\xbealost pa nara\xc5\xa1\xc4\x8da \xc5\xa1tevilo vzrediteljev, ki se tega ne zavedajo. Pogoste genetske bolezni pri tej pasmi psov so epilepsija, kile, displazija kolkov, entropija, unetje u\xc5\xa1es in nekatere druge. Nekateri psi lahko dobijo tudi neporavnan ugriz, kar pa za psa ni nevarno._NEWLINE_Podobno kot pudlji so tudi psi te pasme ob\xc4\x8dutljivi na displazijo kolkov. Ta bolezen navadno tudi vpliva na \xc5\xbeivljenjsko dobo psa.\n_START_SECTION_\nZgodovina\n_START_PARAGRAPH_\nPasma barbet je pomemben del zgodovine. Prvi zapisi o tej pasmi so stari ve\xc4\x8d kot sto let._NEWLINE_Na za\xc4\x8detku ni imel tako dolge dlake, kot jo poznamo danes. \xc5\xa0ele pred nekaj leti je postala dlaka taka, kot je danes. Barbet je upodobljen v knjigi grofa George Louis Naturelle. Menil je, da je izvor te pasme na Antarktiki._NEWLINE_Ljudem v preteklosti je najbolj pomagal pri lovu na vodne ptice. Danes pa je pasma najbolj priljubljena v Zdru\xc5\xbeenih dr\xc5\xbeavah Amerike.\n_START_SECTION_\nStanje v Zdru\xc5\xbeenih dr\xc5\xbeavah Amerike\n_START_PARAGRAPH_\nOcenjuje se, da trenutno v Zdru\xc5\xbeenih dr\xc5\xbeavah Amerike trenutno \xc5\xbeivi 110 Barbetov. Sprejeti so bili razli\xc4\x8dni ukrepi, ki naj bi pove\xc4\x8dali \xc5\xa1tevilo Barbetov. Zdaj se ljudje povsod po svetu, ki imajo pse te pasme povezujejo v razli\xc4\x8dne skupnosti in klube. \xc5\xa0tevilo psov te pasme po\xc4\x8dasi, a vendar nara\xc5\xa1\xc4\x8da.'